**Հավելված**

**Թալին համայնքի ավագանու**

**18.11.2022թ N 24-Ա որոշման**

**ՀԱՍՏԱՏՎԱԾ Է՝**

**ԹԱԼԻՆ ՀԱՄԱՅՆՔԻ ԱՎԱԳԱՆՈՒ**

**18.11.2022թ ԹԻՎ 24-Ա ՈՐՈՇՄԱՄԲ**

**ՀԱՄԱՅՆՔԻ ՂԵԿԱՎԱՐ՝**

**\_\_\_\_\_\_\_\_\_\_\_\_\_\_Տ.ՍԱՓԵՅԱՆ**

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**ՀՀ ԱՐԱԳԱԾՈՏՆԻ ՄԱՐԶԻ ԹԱԼԻՆ ՀԱՄԱՅՆՔԻ**

**<<ԹԱԼԻՆԻ ՀԱՄԱՅՆՔԱՅԻՆ ՄԱՐԶԱԿԱՆ ԿԵՆՏՐՈՆ>>**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**(ՆՈՐ ԽՄԲԱԳՐՈՒԹՅԱՄԲ)**

**ԳՐԱՆՑՎԱԾ է՝**

ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ

ՊԵՏԱԿԱՆ ՌԵԳԻՍՏՐԻ ՏԱՐԱԾՔԱՅԻՆ ԲԱԺՆԻ ԿՈՂՄԻՑ

ՎԿԱՅԱԿԱՆԻ ՀԱՄԱՐԸ\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԳՐԱՆՑՄԱՆ ՕՐԸ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԳՐԱՆՑՄԱՆ ՀԱՄԱՐԸ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ՀՎՀՀ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Տ/Բ ՊԵՏ՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<<------>> ------------ 2022թ

Կազմվել է 18.11.2022թ

Տպագրված է ընդամենը 2 օրինակ

Բաղկացած է 9 թերթից

Օրինակ թիվ\_\_\_\_

**Ք.ԹԱԼԻՆ**

**2022թ**

**1**

I. ԸՆԴՀԱՆՈՒՐ ԴՐՈՒՅԹՆԵՐ

1.1 ՀՀ Արագածոտնի մարզի Թալին համայնքի <<Թալինի համայնքային մարզական կենտրոն>> համայնքային ոչ առևտրային կազմակերպությունը (հետագայում Կազմակերպություն) համարվում է շահույթ չհետապնդող, իրավաբանական անձի կարգավիճակ ունեցող ուսումնադաստիարակչական կազմակերպություն, որն ապահովում է մարզադաստիարակչական ծրագրերի իրականացում և ուսուցում:

Կազմակերպության իրավունակաությունը ծագում է նրա ստեղծման (պետական գրանցման) պահից և դադարում է լուծարման ավարտի (լուծարման պետական գրանցման) պահից: 1.2 Կազմակերպության հիմանադիրն է ՀՀ Արագածոտնի մարզի Թալին համայնքը (այսուհետ Հիմնադիր), որի անունից հանդես է գալիս Թալին համայնքի ղեկավարը: 1.3 Կազմակերպությունը իր գործունեության ընթացքում ղեկավարվում է ՀՀ օրենսդրությամբ, ենթաօրենսդրական ակտերով, Հիմադիրի` համայնքի ղեկավարի որոշումներով և սույն կանոնադրությամբ: 1.4 Կազմակերպությունը օրենսդրությամբ սահմանված կարգով պատասխանատվություն է կրում իր պարտականությունների ու պարտավորությունների կատարման համար, ինչպես նաև կանոնադրությամբ ամրագրված իր ֆունկցիաների կատարման, ուսուցման անցկացման, ծրագրերի իրականացման ծավալի և որակի համար:

1.5 Կազմակերպությունն ունի ՀՀ զինանշանով հայերեն անվամբ կնիք,դրոշմակնիք, ձևաթղթեր, կարող է ունենալ խորհրդանիշ և այլ անհատականացման միջոցներ:

1.6 Կազմակերպության գտնվելու վայրը՝ ՀՀ Արագածոտնի մարզ, քաղաք Թալին, Խանջյան փողոց 12, փոստային հասցեն 0501:

1.7 Կազմակերպության անվանումը՝

1. Հայերեն լրիվ՝ Հայաստանի Հանրապետության Արագածոտնի մարզի Թալին համայնքի <<Թալինի համայնքային մարզական կենտրոն>> համայնքային ոչ առևտրային կազմակերպություն

2. Հայերեն կարճ՝ ՀՀ Արագածոտնի մարզի <<Թալինի համայնքային մարզական կենտրոն>> ՀՈԱԿ:

2.ՄԱՐԶԱԴՊՐՈՑԻ ԿԱՌՈՒՑՎԱԾՔԸ ԵՎ ԳՈՐԾՈՒՆԵՈՒԹՅԱՆ ՀԻՄՈՒՆՔՆԵՐԸ

2.1 Մարզադպրոցում ուսման ժամկետները որոշվում են համայնքապետարանի և մարզադպրոցի խորհրդի հետ համատեղ՝ Հայաստանի Հանրապետությունում գործող և հաստատված ուսումնական պլանների ու ծրագրային պահանջներին համապատասխան: Բոլոր դիմորդների համար ընդունելությունը իրագործվում է ընդհանուր հիմուքներով:

2.2 Մարզադպրոցին կից մասնաճյուղեր չեն գործում:

2.3 Մարզադպրոցին կից, տվյալ ուսումնական հաստատության մասնագիտացման (պրոֆիլին) համապատասխան կարող են կազմակերպվել բնակչության մատուցվող վճարովի ծառայություններ:

2.4 Մարզադպրոցում ուսման վարձի չափը սահմանվում է հիմնադրի կողմից, համայնքի ավագանու որոշմաբ:

2.5 Ուսման վարձի գանձման ժամկետը սահմանվում է տնօրենի կողմից:

3.ԿԱԶՄԱԿԵՐՊՈԻԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ, ՆՊԱՏԱԿԸ ԵՎ ԽՆԴԻՐՆԵՐԸ

3.1 Մարզադպրոցի գործունեության հիմնական նպատակը երեխաների, դեռահասների և երիտասարդների շրջանում ըմբշամարտ, ծանրամարտ, բոքս, բասկետբոլ և ֆուտբոլ մարզաձևերի պարապունքների կազմակերպումն է, մասայականացոումն ու զարգացումը: 3.2 Կազմակերպությունը գործունեությունը իրականացնում է ի շահ անհատի, հասարակության և պետության:

3.3 Կազմակերպության խնդիրներն են՝

1) Ստեղծել բարենպաստ պայմաններ սպորտի զարգացման համար:

2) Նպաստել տաղանդավոր և օժտված երեխաների բացահայտմանը և ապահովել նրանց մասնակցությունը հանրապետական և միջազգային մրցումներին:

3) Օժանդակել շնորհալի երեխաների պատրաստմանը բարձրագույն ուսումնական հաստատություններում սովորելու համար: 2

4) Սպորտային մարզումների շնորհիվ մարզիկների առողջության պահպանումն ու ամրապնդումը   
5) Ազգային բանակի համար ֆիզիկապես առողջ և հարմոնիկ զարգացած զինակոչիկների պատրաստումը   
6) համապատասխան մարզաձևերից բարձրորակ մարզիկների պատրաստումը քաղաքային և հանրապետական հավաքակայաններում ընդգրկելու նպատակով:

**4. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

**4.1** Կազմակերպության կառավարման մարմիններն են Կազմակերպության հիմնադիրը (համայնքի ղեկավարը) և տնօրենը:Կամակերպության կառավարումն իրականացնում է Հիմնադիրը՝ ի դեմս համայնքի ղեկավարի, իսկ ղեկավարումը՝ գործադիր մարմինը (այսուհետ՝ Կազմակերպության տնօրեն):

**4.2** Կազմակերպության կառավարման բարձրագույն մարմինը Կազմակերպության հիմնադիրն է, որը իրականացնում է Կազմակերպության ընդհանուր կառավարումը:

Կազմակերպության հիմնադիրը ապահովում է՝ Կազմակերպության բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման կամ ոչ պատշաճ իրականացման համար:

**4.3** Կազմակերպության հիմնադրի իրավասությանն են պատկանում`

**1**.Կազմակերպության կանոնադրության մեջ փոփոխությունների և լրացումների կատարումը,

Կազմակերպության կանոնադրության հաստատումը նոր խմբագրությամբ,

**2.** Կազմակերպությանն ամրացվող համայնքային սեփականություն հանդիսացող գույքի կազմի

հաստատումը

**3.** Կազմակերպության վերակազմակերպումը,

**4.** Կազմակերպության լուծարումը,

**5.** Կազմակերպության լուծարման հանձնաժողովի նշանակումը և լուծարման հաշվեկշիռների հաստատումը,

**6.**Կազմակերպության հիմնադրումը,

**7.**Կազմակերպություններում մասնակցության մասին որոշումների ընդունումը,

**8.**Կազմակերպության կառավարման համակարգի սահմանումը, Կազմակերպության տնօրենի

նշանակումը, նրա լիազորությունների վաղաժամկետ դադարեցումը,

**9.**Կազմակերպության գործունեության վերահսկողության իրականացումը,

**10.**Կազմակերպության գործունեության առարկայի և նպատակների, այդ թվում` Կազմակերպության կողմից իրականացվող գործունեության տեսակների և ծրագրերի սահմանումը, **11**.Կազմակերպության աուդիտի իրականացման որոշումն ընդունելը,

**12**.Կազմակերպության տարեկան ծախսերի, այդ թվում` արտաբյուջետային եկամուտների և ծախսերի նախահաշվի հաստատումը,

**13.**Կազմակերպության տարեկան հաշվետվությունների, տարեկան հաշվապահական հաշվեկշռի հաստատումը,

**14.**Կազմակերպության գույքի օտարման և ձեռքբերման հետ կապված գործարքներ

կատարելուն համաձայնությունը տալը,

**15**.Կազմակերպության ներքին գործունեությունը կարգավորող փաստաթղթերի (Կազմակերպության ներքին փաստաթղթեր) հաստատումը,

**16.**Կազմակերպության Հիմնադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ:

**4.4** Կազմակերպության ընթացիկ, գործունեության ղեկավարումը իրականացնում է տնօրենը, որին նշանակում և ազատում է Հիմնադիրը օրենքով սահմանված կարգով:

Տնօրենը լուծում է բոլոր հարցերը, բացի Կազմակերպության Հիմնադրի իրավասությանը վերաբերվող հարցերի:

3

Տնօրենը օրենքով, Հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է կազմակերպության գործունեությունը և կրում է պատասխանատվություն օրենքների, այլ իրավական ակտերի, Հիմնադրի որոշումների, սույն կանոնադրության, աշխատանքային պայմանագրի պահանջները չկատարելու կամ ոչ պատշաճ կատարելու համար: Տնօրենը լրիվ գույքային պատասխանատվություն է կրում իր մեղքով Կազմակերպությանն, Հիմնադրին, պետությանը պատճառված վնասի համար, ընդ որում` տնօրենի լիազորությունների դադարեցումը հիմք չէ պատճառած վնասը հատուցելու պարտականությունը չկատարելու համար: Հիմնադրի անունից հանդես եկող պաշտոնատար անձը (Հայաստանի Հանարպետության Արագածոտնի մարզի Թալին համայնքի ղեկավարը) պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում` նա կրում է լրիվ գույքային պատասխանատվություն: Տնօրենի բացակայության դեպքում` Հիմնադրի գրավոր որոշման համաձայն` տնօրենի լիազորություններն իրականացնում է այլ անձ:

**4.5** Կազմակերպության տնօրենը իր իրավասության սահմաններում`

**1.** առանց լիազորագրի գործում է Կազմակերպության անունից, ներկայացնում է նրա շահերը պետության, նրա մարմինների, այլ կազմակերպությունների և քաղաքացիների հետ հարաբերություններում, այլ պետություններում և միջազգային կազմակերպություններում,

**2.** տնօրինում է Կազմակերպության գույքը, և ֆինանսական միջոցները,

**3.** կնքում է պայմանագրեր, այդ թվում` աշխատանքային,

**4.** տալիս է լիազորագրեր, այդ թվում` վերալիազորման իրավունքով լիազորագրեր,

**5.** բանկում բացում է հաշվարկային և այլ հաշիվներ,

**6.** իր իրավասության սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վերահսկում դրանց կատարումը,

**7.** սահմանված կարգով աշխատանքի է ընդունում և աշխատանքից ազատում Կազմակերպության աշխատակիցներին,

**8.** աշխատակցի նկատմամբ կիրառում է խրախուսման և կարգապահական պատասխանատվության միջոցներ,

**9.**ապահովում է մա րզիչների ընտրությունն ու տեղաբաշխումը

**10**. վերահսկում է մարզումների կազմակերպումը.

**11**. պլանավորում է մարզադպրոցի աշխատանքները, սահմանում է աշխատողների պարտականությունները, ապահովում ներքին աշխատանքային կարգապահության կանոնների պահպանումը **12.**Կազմակերպության տօրենը չի կարող զբաղեցնել այլ պաշտոն կամ կատարել վճարովի այլ աշխատանք,բացի գիտական,մանկավարժական և ստեղծագործական աշխատանքից. **13.** Կազմակերպության տօրենի բացակայության դեպքում նրա պարտականությունները կատարում է ուսումնական գծով տեղակալը:

**14.**Իրականացնում է օրենսդրությանը չհակասող այլ լիազորություններ:

**15.** իրականացնում է օրենքով, Հիմնադրի որոշումներով, սույն կանոնադրությամբ իրեն վերապահված կամ Հիմնադրի կողմից տրված այլ լիազորություններ և հանձնարարություններ:

**4.6** Կազմակերպության գործունեության նկատմամբ վերահսկողությունն իրականացնում են Հիմնադրի կողմից լիազորված անձը, օրենքով նախատեսված այլ պետական կառավարման

մարմիններ:

Կազմակերպության տարեկան ֆինանսական հաշվետվության հավաստիությունը վերստուգելու համար Հիմնադիրն իրավունք ունի ամեն տարի ներգրավել արհեստավարժ վերստուգիչ` աուդիտորի (արտաքին աուդիտ):

**4.7** Կազմակերպության և աշխատողների հարաբերությունները կարգավորվում են ՀՀ աշխատանքային Օրենսդրությամբ.

**4**

**5.ԿԱԶՄԱԿԵՐՊՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ, ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

**5.1** Պետական գրանցման պահից Կազմակերպությունը ձեռք է բերում իրավաբանական անձի կարգավիճակ:

**5.2** Կազմակերպությունը կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

**5.3** Կազմակերպությունն ունի ինքնուրույն հաշվեկշիռ և բանկային հաշիվներ, ինչպես ՀՀ դրամով, այնպես էլ տարադրամով;

**5.4** Կազմակերպությունը կարող է լինել այլ կազմակերպության հիմնադիր (մասնակից) միայն հիմնադրի որոշմամբ:

**5.5** Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա հաստատությունների և կազմակերպությունների հետ:

**5.6** Կազմակերպությունն իրավունք ունի.

---- Իր կանոնադրական նպատակների իրականացման համար ՀՀ օրենսդրությամբ սահմանված կարգով ձեռք բերել անհրաժեշտ ապրանքներ, աշխատանքներ և ծառայություններ:

---- Հիմնադրի որոշումների կամ սույն կանոնադրության համապատասխան իր հայեցողությամբ տիրապետել, տնօրինել և օգտագործել իրեն ամրացված գույքը, մեկ տարուց ոչ ավելի ժամկետով` իրեն ամրացված գույքը հիմնադրի անունից հանձնել վարձակալության,

---- Օգտվել օրենսդրությամբ և սույն կանոնադրությամբ սահմանված այլ իրավունքներից:

**5.7** Կազմակերպության տնտեսական գործունեությունից գոյացած ֆինանսական միջոցները տնօրինում է կազմակերպությունը, իսկ դրամական միջոցների ծախսման կարգը սահմանում է Հիմնադիրը:

**5.8** Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:

**5.9** Կազմակերպությունը պարտավոր է.

----Օրենսդրությամբ կամ այլ իրավական ակտերով սահմանված կարգով իրականացնել

հաշվապահական հաշվառում ու ներկայացնել վիճակագրական հաշվետվություն,

----աշխատանքային պայմանագրեր կնքել Կազմակերպության աշխատակիցների հետ,

----պատասխանատվություն կրել և փոխհատուցել իր կողմից հասցրած վնասը` կնքած

պայմանագրերը չկատարելու կամ ոչ պատշաճ կատարելու,այլ անձանց սեփականության իրավունքը խախտելու համար,

----հրապարակել իր տարեկան ֆինանսական հաշվետվությունը,

---- ապահովել Կազմակերպության փաստաթղթերի (Կազմակերպության կանոնադրության, գույքի նկատմամբ գույքային իրավունքները հաստատող փաստաթղթերի, Կազմակերպության ներքին փաստաթղթերի, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների ու հրահանգների Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը:

----Կրել օրենսդրությամբ և սույն կանոնադրությամբ սահմանված այլ պարտավորություններ:

**6. ԿԱԶՄԱԿԵՐՊՈՒԹՅԱՆ ՀԻՄՆԱԴԻՐԸ**

**6.1** Կազմակերպության հիմնադիրն ունի Կազմակերպության գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի:

**6.2** Կազմակերպության հիմնադիրն իրավունք ունի`

----հետ վերցնել իր կողմից Կազմակերպությանն ամրացված գույքը (այդ թվում` գույքի օգտագործման ընթացքում առաջացած անբաժանելի բարելավումները),

5

----կասեցնել կամ ուժը կորցրած ճանաչել Կազմակերպության տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

----վերահսկողություն իրականացնել Կազմակերպությանն ամրացված համայնքային սեփականություն հանդիսացող գույքի օգտագործման և պահպանության նկատմամբ,

----հայցով դիմել դատարան` Օրենքի կամ սույն կանոնադրության պահանջների խախտմամբ կատարված գործարքը անվավեր ճանաչելու նպատակով, օգտվել Օրենքով և Կազմակերպության կանոնադրությամբ նախատեսված այլ իրավունքներից:

**6.3** Կազմակերպության հիմնադիրը պարտավոր է`

----ապահովել Կազմակերպության բնականոն գործունեությունը,

----չհրապարակել Կազմակերպության գործունեության վերաբերյալ գաղտնիք պարունակող տեղեկություններ,

----կատարել Կազմակերպության նկատմամբ ստանձնած պարտավորությունները, պահպանել սույն կանոնադրության դրույթները:

**7. ԿԱԶՄԱԿԵՐՊՈՒԹՅԱՆ (ՄԱՐԶԱԴՊՐՈՑԻ) ԳՈՒՅՔԸ ԵՎ ՖԻՆԱՆՍԱԿԱՆ ԳՈՐԾՈՒՆԵՈՒԹՅՈՒՆԸ**

**7.1** Կազմակերպության տարածքը և գույքը հիմնադրի սեփականությունն է, որը հանձնվում է Կազմակերպությանն անհատույց և անժամկետ օգտագործման: Հետագայում, Կազմակերպսւթյան կողմից իր գործունեության ընթացքում ձեռք բերված գույքը հանդիսանում է Կազմակերպության սեփականությունը:

**7.2** Կազմակերպությանը ամրացված (հանձնված) գույքը կարող է օտարվել կամ դուրս գրվել հիմնադրի կողմից կամ նրա համաձայնությամբ:

**7.3** Կազմակերպության հիմնադիրը կարող է Կազմակերպությանը անժամկետ և անհատույց

օգատագործման իրավունքով ամրացնել ցանկացած գույք: Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են:

Ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

**7.4** Կազմակերպության գույքի վրա կարող է բռնագանձում տարածվել միայն դատական կարգով: **7.5** Կազմակերպության ֆինանսական միջոցները գոյանում են համայնքի բյուջեից կատարվող հատկացումներից և ՀՀ օրենսդրությամբ չարգելված լրացուցիչ աղբյուրներից: Բյուջետային միջոցները գոյանում են մեկ աշակերտի հաշվարկով համայնքային պատվերով նախատեսված գումարներից և օգտագործվում ՀՀ գործող օրենսդրությամբ սահմանված կարգով: Կազմակերպությունը ՀՀ օրենսդրությամբ սահմանված կարգով տնօրինում է իր ֆինանսական միջոցները: **7.6** Ֆինանսավորման լրացուցիչ աղբյուրներն են՝

**ա)** իրավաբանական և ֆիզիկական անձանց ներդրումները,

**բ)** կազմակերպության կանոնադրությամբ նախատեսված գործունեության արդյունքում առաջացած սեփական միջոցները (վճարովի ուսուցում,համերգային հրատարակչական գործունեություն), **գ)** ՀՀ օրենսդրությանը չհակասող այլ աղբյուրներ: **7.7** Կազմակերպության պահպանման համար բյուջեով նախատեսված միջոցները ծախսվում են բյուջետային հայտերին համապատասխան:

**7.8** Կազմակերպության մանկավարժական, ուսումնաօժանդակ անձնակզամի և վարչատնտեսական աշխատողների թվաքանակը սահմանվում է նախահաշվով հաստատված աշխատավարձի ֆոնդի շրջանակներում:

**7.9** Վարչական, մանկավարժական և այլ աշխատողների աշխատավարձը հաշվարկելիս ի պաշտոնե աշխատավարձները և տարիֆային դրույքները պետք է դիտվեն որպես երաշխավորող վարձատրության նվազագույն չափ:

6

**7.10** Կազմակերպության ի պաշտոնե աշխատավարձի և դրույքների վրա կարող են կիրառվել տարբերակված լրավճարներ և հավելումներ՝ մասնագիտական վարպետության, աշխատանքում ունեցած բարձր նվաճումների, առանձնահատուկ աշխատանքների կատարման և մասնագիտության համատեղման համար:

Յուրաքանչյուր աշխատողի աշխատանքային ներդրմանը համապատասխան, դպրոցին իրավունքներ է վերապահվում սահմանել աշխատավարձի ձևը և վճարման կարգը, ինչպես նաև բաշխել աշխատավարձերի ֆոնդերը:

**7.11** Կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար: Կազմակերպության շահույթի օգտագործման կարգը սահմանում է Հիմնադիրը:

**7.12** Կազմակերպության կողմից իր կարիքների համար գնումները կատարվում են <<Գնումների մասին>> ՀՀ օրենքով սահմանված կարգով:

**7.13** Կազմակերպության հարկերը, տուրքերը և պարտադիր այլ վճարները վճարվում են ոչ առևտրային բնույթի գործունեություն իրականացնող կազմակերպությունների համար նախատեսված կարգով և չափով:

**8.ՈՒՍՈՒՄՆԱՄԱՐԶԱԿԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄԸ**

**8.1** Մարզադպրոցի մարզիկների համար ուսումնական տարին սկսվում է ընթացիկ տարվա սեպտեմբերի 1-ին և ավարտվում հաջորդ տարվա մայսիս 31-ին:

**8.2** Մարզիչների համար աշխատանքային ժամանակահատված համարվում է ընթացիկ տարվա օգոստոսի 16-ից մինչև հաջորդ տարվա հունիսի 30-ը ներառյալ:

**8.3** Մարզադպրոցի մարզիկների համար աշնանային, ձմեռային և գարնանային արձակուրդները հատկացվում են հանրապետության կրթության համակարգում գործող հանրակրթական դպրոցների համար սահմանված ժամանակահատվածում:

**8.4** Մարզադպրոցի աշխատանքային ռեժիմը, մարզումների տևողությունը, մարզական խմբերի համալրումը,գործուղման ծախսերի կարգը որոշվում է ՀՀ ԿԳՄԱ նախարարության մեթոդական ուղեցույցներին համապատասխան համայնքի ղեկավարի որոշմամբ: :

**8.5** Մարզադպրոցի գործունեությունը կազմակերպվում է սանիտարահիգենիկ հակահամաճարակային ու հակահրդեհային անվտանգության նորմերին համապատասխանող շենքում:

**8.6** Անհրաժեշտության դեպքում մարզադպրոցի աշխատանքային գրաֆիկի և աշխատաժամի տևողության փոփոխությունը կատարվում է համայնքի ղեկավարի թույլտվությամբ:

**8.7** Մարզիկին մարզադպրոց ընդունելու համար պարտադիր ներկայացվում են հետևյալ փաստաթղթերը :

* դիմում /ծնող կամ փոխարինող անձի/
* տեղեկանք նրա առողջական վիճակի մասին
* տեղեկանք վարակիչ հիվանդությունների բացակայության վերաբերյալ
* ծննդյան վկայականի պատճեն
* 2 լուսանկար

**8.8** Մարզիկին մարզապրոցից ազատում է տնօրենը

* բժշկական եզրակացության հիման վրա
* առանց հարգելի պատճառի մեկ ամսից ավելի բացակայության դեպքում:

**8.9** Մարզադպրոցի խմբերի խտությունը սահմանվում է համաձայն գործող պետական չափորոշիչների:

**8.10** Մարզադպրոցի մարզիկների բժշկական սպասարկումն իրականացվում է մարզադպրոցի հաստիքային բժշկական աշխատողների միջոցով,որոնք տնօրինության հետ 7

պատասխանատվություն են կրում մարզիկների առողջության, ֆիզիկական զարգացման, բուժկանխարգելիչ միջոցառումների անցկացման, սանիտարահիգենիկ նորմերի, ռեժիմի պահպանման համար:

**9.ՈՒՍՈՒՄՆԱԿԱՆ ԳՈՐԾԸՆԹԱՑԻ ՄԱՍնԱԿԻՑՆԵՐԸ**

**9.1** Մարզադպրոցի ուսումնական գործընթացը կազմակերպվում է կանոնադրությանը համապատասխան և կազմավորվում է ուսումնական պլանով, ուսումնական ծրագրով, ֆիզկուլտուրային առողջարարական և մարզական միջոցառումների ծրագրով, յուրաքանչյուր ուսումնական խմբի ժամանակացուցակով և դասացուցակով:

**9.2** Մարզիկների ընդունելության ժամանակ տնօրինությունը պարտավոր է ծնողներին /օրինակ ներկայացուցիչներին/ ծանոթացնել սույն կանոնադրությանը և այլ փաստաթղթերի, որոնք կանոնակարգում են մարզադպրոցի գործունեությունը:

**9.3** Ծնողների և մարզադպրոցի հարաբերությունները կարգավորվում են նրանց միջև կնքված պայմանագրով: **9.4** Մարզադպրոցում աշխատանքի ընդունվում են այն անձինք, ովքեր ունեն համապատասխան անհրաժեշտ մասնագիտական - մանկավարժական որակավորում: **9.5** Մարզադպրոցի աշխատողների իրավուքները, սոցիալական երաշխիքներն ու արտոնությունները սահմանվում են ՀՀ օրենսդրության համապատասխան,մարզադպրոցի կանոնադրությամբ և աշխատանքային պայմանագրով:

**10.ՄԱՐԶԱԴՊՐՈՑԻ ՄԻՋԱԶԳԱՅԻՆ ԳՈՐԾՈՒՆԵՈՒԹՅՈՒՆԸ**

**10.1** Մարզադպրոցը իրավունք ունի սահմանված կագով միջազգային կապեր հաստատել արտասահմանյան երկրների մարզական կազմակերպությունների հետ կազմակերպելով պատվիրակությունների փոխայցելություններ, համատեղ միջոցառումներ:

**11.ՄԱՐԶԱԴՊՐՈՑԻ ՓԱՍՏԱԹՂԹԵՐԸ, ՀԱՇՎԵՏՎՈՒԹՅԱՆ ԵՎ ՀԱՇՎԱՌՄԱՆ ԿԱՐԳԸ**

**11.1** Մարզադպրոցը պարտավոր է ունենալ հետևյալ փաստաթղթերը՝

* սովորողների սուցակ
* ուսումնական պարապունքների դասատախտակ
* մարզիչ-մանկավարժների աշխատանքային տարեկան պլան
* մարզական կատարելության և բարձրագույն մարզական վարպետության խմբերում ընդգրկվածների անհատական պլաններ՝ հաստատված մարզադպրոցի տնօրենի կողմից.
* ուսումնական պարապունքների պլաններ.
* մարզադպրոցի աշխատողների անձնական գործեր
* ուսումնադաստիարակչական աշխատանքների տարեկան պլան.
* մարզադպրոցը յուրաքանչյուր տարի հիմնադիր կազմակերպությանը ներկայացնում է հաշվետվություն:

**8**

**12.ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

**12.1** Կազմակերպությունը, նրա Հիմնադրի որոշմամբ, կարող է կամովին վերակազմակերպվել կամ լուծարվել Հայաստանի Հանրապետության քաղաքացիական օրենսգրքով սհմանված կարգով:

Կազմակերպությունը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով:

Եթե լուծարվող Կազմակերպության գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

**12.2**Կազմակերպության լուծարման դեպքում Կազմակերպության պարտատերերի պահանջները

բավարարելուց հետո մնացած գույքն ուղղվում է Հայաստանի Հանրապետության Արագածոտնի 8

մարզի Թալին համայնքի բյուջե:

**12.3** Կազմակերպությունը համարվում է լուծարված, իսկ նրա գործունեությունը` դադարած` այդ մասին իրավաբանական անձանց պետական գրանցամատյանում համապատասխան գրանցում կատարելու պահից:

**9**